
Обява за КОНКУРС
за участие във Фото-изложба 

„България-Тайван: пътуване с птиците”
29 септември-30 октомври
Национален природонаучен музей-БАН, София
Организиран от
Българско дружество за защита на птиците (БДЗП)/Партньор на BirdLife International и Представителство на Тайван за Гърция, Кипър и България.
С партньорството на Национален природонаучен музей-БАН и
с медийното партньорство на [image: image3.jpg]


.
Изложбата е посветена на Международната година на биологичното разнообразие. Целта е да привлечем вниманието на широката общественост към уникалното разнообразие и красота на птиците и природата от една страна, и необходимостта от тяхното опазване и защита от друга. Снимките ще разкрият общото и различното между удивителния свят на птиците в България и Тайван и най-сериозните заплахи за тяхното оцеляване.
Изложбата ще включва 20 снимки от Тайван и 30 снимки от България (българските снимки ще бъдат избрани с настоящия конкурс).

Изложбата ще открие лично Нейно превъзходителство посланика на Тайван г-жа Елизабет Чу.
I. ТЕМА НА СНИМКИТЕ – Снимките трябва да попадат в една от следните две категории:
1. Удивителните птици: Приемат се снимки на всички диви птици, срещащи с в България, но особено внимание ще бъде отделено на следните видове:

· Видове, които се срещат както в България, така и в Тайван и близкородствени видове като например пчелояд, качулат синигер, воден бик, фазан, червена чапла, авлига, кукувица, сврака и др.
· Видове, които са характерни за България и Балканския полуостров: къдроглав пеликан, жалобен синигер, малък корморан, полубеловрата мухоловка и др.
2. SOS – загиват птици: Значими природозащитни проблеми, които засягат птиците и техните местообитания.  
Заснетите видове и местообитания трябва да се срещат в България. За участие в изложбата ще бъдат селектирани 20 снимки от категория 1. и 10 снимки от котегория 2.
II. УЧАСТНИЦИ
· Право на участие имат всички фотографи, професионалисти и любители, без ограничение във възрастта.

· Фотографи, ненавършили 18 години могат да вземат участие единствено при съгласието на техните родители или настойници.
III. СРОКОВЕ
	Снимките се изпращат в електронен формат на адрес tea.ivanova@bspb.org до краен срок
	15 Юли

	Журито селекционира 30 снимки за участие в изложбата и определя наградените от тях
	15 Август

	Официално откриване на изложбата и обявяване на наградените творби
	29 Септември

	Обявяване на наградата на публиката 
	5 Ноември


IV. ФОРМАТ и ТЕХНИЧЕСКИ ИЗИСКВАНИЯ *
Снимките трябва да се предоставят:

· В електронен формат – тип на файла jpg.
· Големината на изображението трябва да бъде не по-малка от 3400 пиксела по дългата страна.
· Всеки автор може да участва с до 10 снимки.
Селекционираните за участие в изложбата снимки ще бъдат отпечатани в размер 112 х 88 см и подходящо рамкирани от организаторите.
Всяка снимка трябва да е придружена с:

· Трите имена на автора

· Заглавие на снимката

· Кратък придружителен текст/описание - година на снимане, вид, обстоятелства, кратка история (мах. 500 знака с разстоянията)
· Координати за обратна връзка: Е-мейл, Телефон, Пощенски адрес
* Организаторите запазват правото си да не допуснат до журиране снимки, които не отговарят на посочените тема и изисквания.
V. КРИТЕРИИ ЗА ОЦЕНКА НА ЖУРИТО
· Авторство – участниците могат да представят само техни собствени снимки.

· Принадлежност към темата.
· Естетическо изпълнение – композиция, впечатляваща комбинация от цветове и форми, вълнуващ обект, сюжет и действие.
· Добри технически характеристики.
Снимките, участващи в конкурса, не трябва да са грубо манипулирани със софтуер (изваждане или добавяне на сюжетни елементи, добавяне на надписи и др.). За допустими манипулации се смятат:

· Промяна на яркост и контраст 

· Изостряне (sharpening) на изображението 

· Прекадриране на снимката

· Промяна на цветови баланс по целия кадърр, но без загуба на реално цветопредаване 

Авторите са длъжни при поискване да представят на организаторите оригиналните кадри нередактирани.
· Спазване на етичните правила за снимане на дива природа:
Фотографирането на елементи от дивата природа трябва да е в съответствие с общоприетите етични норми, ето защо благополучието на дивите птици и техните местообитание е по-важно от тяхното заснемане. 

Снимките, участващи в конкурса не трябва да са правени при обстоятелства, които са нарушение на националното природозащитно законодателство, като например безпокойството на диви птици в периода на размножаване. Поради тази причина, в конкурса няма да се приемат снимки на птици, правени в или около гнездата, както и снимки на яйца и малки. Изключение са синантропните видове птици, като бял щъркел, селска и градска лястовица, които обитават селища и са свикнали с човешко присъствие. 
VI. НАГРАДЕН ФОНД
1 награда – Участие във Bird Fair в Тайван

2 награда – Фото-екскурзия в Източните Родопи 
3 награда – Със снимките на наградения фотограф ще се издаде календар за 2011 г.
4 награда на публиката –Фотокамера Olympus 
5-10 поощрителни награди - Луксозен албум със снимки на птици от Тайван

VII. ЖУРИ (5 членно) В журито ще участва утвърден учен-орнитолог и извести български и чуждестранни фотографи.
Решението на журито е окончателно и не подлежи на обжалване.
VIII. АВТОРСКИ ПРАВА
· Правата върху снимката остават изцяло на автора. 
· Участникът в конкурса предоставя на организаторите правата за публикация на творбата, с която участва, за промоционални цели на конкурса.
· Селекционираните за участие в изложбата и наградените участници в конкурса предоставят на организаторите правата за публикация на селекционираните и наградените творби в рекламни и PR материали на организаторите без ограничения.
За допълнителна информация:

Теодора Иванова, БДЗП 
0878 599 362

tea.ivanova@bspb.org

